CELEX: 52014PC0227
Language: lv
Date: 2014-06-11
Title: Priekšlikums PADOMES LĒMUMS, ar ko nosaka Ekonomikas un sociālo lietu komitejas sastāvu

|
			
		
		
		52014PC0227
		
			Priekšlikums PADOMES LĒMUMS, ar ko nosaka Ekonomikas un sociālo lietu komitejas sastāvu /* COM/2014/0227 final - 2014/0129 (NLE) */
			
				
		
		
			
			   	PASKAIDROJUMA RAKSTS
1.           PRIEKŠLIKUMA KONTEKSTS
Līguma par Eiropas Savienības
darbību (LESD) 301. pantā ir noteikts, ka Ekonomikas un
sociālo lietu komitejas, sauktas "Eiropas Ekonomikas un sociālo
lietu komiteja" (turpmāk "Komiteja"), locekļu skaits
saskaņā ar tās reglamentu nepārsniedz 350. 
Līdz Lisabonas līguma
spēkā stāšanās dienai Komitejas sastāvs tika noteikts
Līgumos. Tāpēc 301. panta otrajā daļā ir
noteikts, ka Padome vienprātīgi pēc Komisijas priekšlikuma
pieņem lēmumu, nosakot Komitejas sastāvu. 
Ar Protokola par pārejas noteikumiem (36. protokols)
7. pantu tiek saglabāts tāds Komitejas sastāvs, kāds
bija iepriekš noteikts ar EK līguma 258. pantu, "kamēr nav
stājies spēkā Līgumā par Eiropas Savienības
darbību 301. punktā minētais lēmums". 
No 2013. gada 1. jūlija Komitejas
sastāvs tika pielāgots ar Akta par Horvātijas Republikas
pievienošanās nosacījumiem 23. panta 1. punktu. Akta 23. panta
2. punktā ir noteikts, ka Komiteju uz laiku paplašina līdz 353
locekļiem, ņemot vērā Horvātijas pievienošanos,
laikposmam no pievienošanās dienas līdz tā amata pilnvaru
termiņa beigām, kura laikā Horvātija pievienojas
Savienībai, vai līdz LESD 301. panta otrajā daļā
minētā lēmuma spēkā stāšanās dienai
atkarībā no tā, kurš termiņš ir agrāk". 
Komitejas pašreizējais pilnvaru laiks
beigsies 2015. gada 20. septembrī. Tāpēc ir
nepieciešams, lai Padome pieņemtu lēmumu par Komitejas sastāvu
pirms tā uzsāks Komitejas atjaunošanas procedūru laika posmam no
2015. līdz 2020. gadam. 
Ir jāatgādina, ka LESD 300. panta
5. punktā ir noteikts, ka noteikumus, kas reglamentē
padomdevēju struktūru (Ekonomikas un sociālo lietu komiteja un
Reģionu komiteja) sastāvu, "Padome regulāri pārskata,
ņemot vērā ekonomiskās, sociālās un
demogrāfiskās pārmaiņas Savienībā. Padome,
pamatojoties uz Komisijas ierosinājumu, šajā nolūkā
pieņem lēmumus". 
2.           APSPRIEŠANĀS AR
IEINTERESĒTAJĀM PERSONĀM REZULTĀTI 
Pēc Starpvaldību konferences,
kurā tika pieņemts Lisabonas līguma teksts, Savienībā
nav bijušas tādas ekonomiska, sociāla un demogrāfiska rakstura
izmaiņas, kas pamatotu nozīmīgas izmaiņas Komitejas
sastāvā. Tāpēc šā priekšlikuma joma skar tikai
Komitejas locekļu skaita noteikšanu katrai dalībvalstij. Turklāt
Komisija pieņem priekšlikumu vienlaikus ar tās priekšlikumu par
Reģionu komitejas sastāvu, kas ir pieņēmusi ieteikumu par
savu sastāvu, ko Komisija ir pienācīgi ņēmusi
vērā. Iepriekš minēto iemeslu dēļ Komisija nolēma
nerīkot plašu apspriešanos. 
3.           PRIEKŠLIKUMA JURIDISKIE
ASPEKTI
3.1.        Juridiskais pamats
Priekšlikuma pamatā ir LESD 301. panta
otrā daļa, kurā paredzēts, ka Padome vienprātīgi
pieņem lēmumu, nosakot Komitejas sastāvu. 
3.2.        Priekšlikuma skaidrojums
Pēc Horvātijas pievienošanās
nav iespējams saglabāt pašreizējo Komitejas sastāvu
pilnībā līdz pašreizējo Komitejas locekļu pilnvaru laika
beigām, jo tiktu pārsniegts Līgumā noteiktais
maksimālais komitejas locekļu skaits. 
Līgumos nav paredzēti noteikumi
Ekonomikas un sociālo lietu komitejas vai Reģionu komitejas
sastāva noteikšanai maksimālā locekļu skaita (350)
ietvaros. Pretēji tam, Līguma par Eiropas Savienības
darbību 14. panta 2. punktā ir noteikti kritēriji
Eiropas Parlamenta sastāvam. Parlamentu veido tieši ievēlēti
Savienības pilsoņu pārstāvji, savukārt Komiteju veido
darba devēju organizācijas, darba ņēmēju
organizācijas un citi pilsoniskās sabiedrības
pārstāvji (LESD 300. panta 2. punkts).
Tādējādi galvenajam apsvērumam vajadzētu būt
darba devēju, darba ņēmēju un pilsoniskās
sabiedrības uzklausīšanai Komitejā, nevis tiešas saiknes
noteikšanai ar dalībvalstu iedzīvotāju skaitu.
Komisija uzskata, ka pēc iespējas ir
jāsaglabā pašreizējais vietu skaita iedalījums Komitejas
sastāvā, jo tas ir panākts vairāku starpvaldību
konferenču darba rezultātā. 
Tāpēc tiek ierosināts veikt
pēc iespējas mazākas izmaiņas, samazināt
maksimāli par vienu vietu katrai dalībvalstij piešķirto vietu
skaitu un, ievērojot prasību par minimālo vietu skaitu 5 vietas
dalībvalstij (pašreizējais vietu skaits Maltai) nolūkā dot
iespēju katras dalībvalsts locekļiem iesaistīties visos
Komitejas pasākumos, vispirms piemērot šos samazinājumus
valstīm ar vismazāko iedzīvotāju skaitu (Luksemburga, Kipra
un Igaunija). 
Komisija šo priekšlikumu pieņem
vienlaicīgi ar priekšlikumu par Reģionu komitejas sastāvu.
Abās komitejās ir jāsaglabā paralēlisma princips vietu
skaita piešķiršanā dalībvalstīm. 
Komisija uzskata, ka nebūtu
piemēroti izstrādāt metodi, ar kuru tiktu iepriekš noteikts
vietu sadalījums gadījumiem, kad jauna dalībvalsts pievienojas
Savienībai, jo Līgumā ir paredzēta regulāra
pārskatīšana un nav sniegti kritēriji, uz kuriem varētu
balstīt pastāvīgu metodi. 
3.3.        Stāšanās
spēkā 
Tiek ierosināts, ka Padome atliek šā
lēmuma stāšanos spēkā līdz dienai pēc Komitejas
pašreizējā pilnvaru laika beigām. Ja spēkā
stāšanās netiks atlikta, no Akta par Horvātijas Republikas pievienošanās
nosacījumiem 23. panta 2. punkta izrietētu, ka vietu skaita
pagaidu palielinājums līdz 353 vairs nebūtu likumīgs no
ierosinātā lēmuma spēkā stāšanās dienas. 
2014/0129 (NLE)
Priekšlikums
PADOMES LĒMUMS,
ar ko nosaka Ekonomikas un sociālo lietu
komitejas sastāvu
EIROPAS SAVIENĪBAS PADOME,
ņemot vērā Līgumu par
Eiropas Savienības darbību un jo īpaši tā 301. pantu,
ņemot vērā Eiropas Komisijas
priekšlikumu,
tā kā:
(1)       Līguma par Eiropas
Savienības darbību 300. panta 2. punktā ir noteikts,
ka Ekonomikas un sociālo lietu komitejā ir pārstāvji no
darba devēju organizācijām, darba ņēmēju
organizācijām un citām organizācijām, kas
pārstāv pilsonisku sabiedrību.
(2)       Līguma par Eiropas
Savienības darbību 301. pantā ir paredzēts, ka Padome
nosaka Ekonomikas un sociālo lietu komitejas sastāvu. Locekļu
skaits nedrīkst pārsniegt 350. 
(3)       Ekonomikas un sociālo
lietu komitejas sastāvā pēc iespējas ir jāsaglabā
pašreizējais vietu skaita iedalījums, jo tas ir panākts
vairāku starpvaldību konferenču darba rezultātā.
(4)       Lai Ekonomikas un
sociālo lietu komitejas sastāvs varētu atbilst Akta par
Horvātijas Republikas pievienošanās nosacījumiem 23. pantam
līdz pašreizējo locekļu pilnvaru laika beigu datumam, šā
lēmumu stāšanās spēkā būtu jāatliek
līdz minētajam datumam,
IR PIEŅĒMUSI ŠO LĒMUMU. 
1. pants
Ekonomikas un sociālo lietu komitejas
locekļu skaits ir šāds:
Beļģija                                                                         12

Bulgārija                                                                      12

Čehija                                                                          12

Dānija                                                                          9

Vācija                                                                          24

Igaunija                                                                       6

Īrija                                                                              9

Grieķija                                                                       12

Spānija                                                                        21

Francija                                                                       24

Horvātija                                                                     9

Itālija                                                                           24

Kipra                                                                           5

Latvija                                                                         7

Lietuva                                                                        9

Luksemburga                                                              5

Ungārija                                                                      12

Malta                                                                           5

Nīderlande                                                                  12

Austrija                                                                       12

Polija                                                                           21

Portugāle                                                                     12

Rumānija                                                                     15
Slovēnija                                                                     7

Slovākija                                                                     9

Somija                                                                         9

Zviedrija                                                                      12

Apvienotā Karaliste                                                    24.
2. pants
Šis lēmums stājas spēkā
nākamajā dienā pēc dienas, kurā beidzas Ekonomikas un
sociālo lietu komitejas pašreizējo locekļu pilnvaru laiks. 
Briselē,
                                                                       Padomes
vārdā —
                                                                       priekšsēdētājs